ADATVÉDELMI ÉS ADATKEZELÉSI SZABÁNYZAT ÉS TÁJÉKOZTATÓ

A TÁRSASÁG MUNKAVÁLLALÓI/MEGBÍZOTTJAI RÉSZÉRE

Szervezet neve: **Martonvásár Városi Közszolgáltató Nonprofit Kft.**

Székhelye: **2462 Martonvásár, Szent László út 2.**

Adószáma: **24901084-2-07**

Képviseletre jogosult személy neve: **Tóth Balázs Károly ügyvezető**

Hatályba lépett:

Alkalmazandó:

Utolsó módosítás**:**

**Tóth Balázs Károly ügyvezető**

Tartalom:

1. Fogalmak
2. Az adatkezelés jogalapja
3. Kezelt adatok köre: a személyes adatok
4. Adatokat megismerő személyek köre, adatfeldolgozás
5. Az érintettet megillető jogok
6. Kezelt személyes adatok helyesbítéséhez, kiegészítéséhez való jog
7. Adatkezelés korlátozáshoz való jog
8. Törléshez (elfeledtetéshez) való jog
9. Adathordozhatósághoz való jog
10. Tiltakozás személyes adatok kezelése ellen
11. Kérelem teljesítésének határideje
12. Jogérvényesítési lehetőségek
13. Adatvédelmi incidensek kezelése
14. Adatbiztonság
15. Egyéb rendelkezések
16. Melléklet – Adatkezelési hozzájárulási nyilatkozat

**A Martonvásár Városi Közszolgáltató Nonprofit Kft.** (munkáltató és/vagy megbízó, a továbbiakban: Adatkezelő szervezet) tevékenysége során az érintettek (munkavállaló és/vagy megbízott, a továbbiakban együttesen Érintettek) adatait kezeli.

Az adatok kezelésével összefüggésben az Adatkezelő ezúton tájékoztatja az Érintetteket jogaik gyakorlásának módjáról és lehetőségeiről.

**1. Fogalmak**

a) „adatkezelő”: az a természetes vagy jogi személy, közhatalmi szerv, ügynökség vagy bármely egyéb szerv, amely a személyes adatok kezelésének céljait és eszközeit önállóan vagy másokkal együtt meghatározza; ha az adatkezelés céljait és eszközeit az uniós vagy a tagállami jog határozza meg, az adatkezelőt vagy az adatkezelő kijelölésére vonatkozó különös szempontokat az uniós vagy a tagállami jog is meghatározhatja;

b) „személyes adat”: azonosított vagy azonosítható természetes személyre („érintett”) vonatkozó bármely információ; azonosítható az a természetes személy, aki közvetlen vagy közvetett módon, különösen valamely azonosító, például név, szám, helymeghatározó adat, online azonosító vagy a természetes személy testi, fiziológiai, genetikai, szellemi, gazdasági, kulturális vagy szociális azonosságára vonatkozó egy vagy több tényező alapján azonosítható;

c) „adatkezelés”: a személyes adatokon vagy adatállományokon automatizált vagy nem automatizált módon végzett bármely művelet vagy műveletek összessége, így a gyűjtés, rögzítés, rendszerezés, tagolás, tárolás, átalakítás vagy megváltoztatás, lekérdezés, betekintés, felhasználás, közlés továbbítás, terjesztés vagy egyéb módon történő hozzáférhetővé tétel útján, összehangolás vagy összekapcsolás, korlátozás, törlés, illetve megsemmisítés;

d) „az adatkezelés korlátozása”: a tárolt személyes adatok megjelölése jövőbeli kezelésük korlátozása céljából;

e) „profilalkotás”: személyes adatok automatizált kezelésének bármely olyan formája, amelynek során a személyes adatokat valamely természetes személyhez fűződő bizonyos személyes jellemzők értékelésére, különösen a munkahelyi teljesítményhez, gazdasági helyzethez, egészségi állapothoz, személyes preferenciákhoz, érdeklődéshez, megbízhatósághoz, viselkedéshez, tartózkodási helyhez vagy mozgáshoz kapcsolódó jellemzők elemzésére vagy előre jelzésére használják;

f) „adatfeldolgozó”: az a természetes vagy jogi személy, közhatalmi szerv, ügynökség vagy bármely egyéb szerv, amely az adatkezelő nevében személyes adatokat kezel;

g) „címzett”: az a természetes vagy jogi személy, közhatalmi szerv, ügynökség vagy bármely egyéb szerv, akivel vagy amellyel a személyes adatot közlik, függetlenül attól, hogy harmadik fél-e. Azon közhatalmi szervek, amelyek egy egyedi vizsgálat keretében az uniós vagy a tagállami joggal összhangban férhetnek hozzá személyes adatokhoz, nem minősülnek címzettnek; az említett adatok e közhatalmi szervek általi kezelése meg kell, hogy feleljen az adatkezelés céljainak megfelelően az alkalmazandó adatvédelmi szabályoknak;

h) „az érintett hozzájárulása”: az érintett akaratának önkéntes, konkrét és megfelelő tájékoztatáson alapuló és egyértelmű kinyilvánítása, amellyel az érintett nyilatkozat vagy a megerősítést félreérthetetlenül kifejező cselekedet útján jelzi, hogy beleegyezését adja az őt érintő személyes adatok kezeléséhez;

i) „adatvédelmi incidens”: a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.

**2.** **Az adatkezelés jogalapja**

* Az adatkezelés jogalapja a szervezet gazdasági működtetésével összefüggésben minden alább meghatározott adatkezelésre a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló az EURÓPAI PARLAMENT ÉS A TANÁCS (EU) 2016/679 Rendelet („Rendelet”) 6. cikk (1) bekezdésének a) pontja alapján az érintett önkéntes hozzájárulása alapján kerül sor.
* A munkaviszony/megbízási jogviszony létesítése, teljesítése vagy megszüntetése, az ezekkel kapcsolatos jogosultságok elismerése és kötelezettségek tanúsítása, törvényi felhatalmazás [a munka törvénykönyvéről szóló 2012. évi I. törvény 10. § (1) és (3)] valamint 11. § (1) és (2), valamint az érintett hozzájárulása [Infotv. 5. § (1) a); 2011. évi CXCI. törvény alapján megváltozott munkaképességű munkavállalók esetében.
* A szervezet a személyes adatokat a legnagyobb körültekintéssel, szigorúan bizalmasan, csak a munkaviszony/megbízási jogviszony létesítéséhez, fenntartásához szükséges mértékben, hozzájárulás esetén az azt biztosító és rendelkezésre bocsátó személy esetleges rendelkezéseinek megfelelően a vonatkozó törvényi előírások szerint kezeli. A tárolt adatok csak és kizárólag az arra feljogosított személyek számára és a szükséges mértékig hozzáférhetőek. Korlátozás nélkül használható, általános és egységes személyazonosító jel alkalmazása a szervezet rendjében tilos.
* Az információs önrendelkezési jogról és az információszabadságról szóló 2011. évi CXII. törvényt (a továbbiakban: Info tv.) rendelkezései szerint személyes adat kizárólag meghatározott célból, jog gyakorlása és kötelezettség teljesítése érdekében kezelhető. Az adatkezelésnek minden szakaszában meg kell felelnie az adatkezelés céljának, az adatok felvételének és kezelésének tisztességesnek és törvényesnek kell lennie. Csak olyan személyes adat kezelhető, amely az adatkezelés céljának megvalósulásához elengedhetetlen, a cél elérésére alkalmas.
* A személyes adat csak a cél megvalósulásához szükségesmértékben és ideig kezelhető. Ez azt jelenti, hogy a munkáltató/megbízó csak és kizárólag olyan adatot kérhet el a munkavállalótól/megbízottól, ami a munkaköre teljesítéséhez, vagy például a bérszámfejtéshez, különböző bejelentések teljesítéséhez szükséges.

**3. Kezelt adatok köre: a személyes adatok:**

* Munkavállaló/megbízott neve;
* Munkavállaló/megbízott születési neve;
* Születési helye;
* Születési ideje;
* Anyja születési neve;
* Lakóhely:
* Tartózkodási hely (amennyiben eltérő a lakóhelytől);
* Adóazonosító jele;
* Társadalombiztosítási azonosító jele (TAJ szám);
* Nyugdíjas törzsszám (nyugdíjas munkavállaló/megbízott esetén);
* Személyi igazolvány száma;
* Lakcímet igazoló hatósági igazolvány száma;
* Folyószámla száma;
* Végzettséget igazoló okmányok másolati példánya;
* Fénykép,
* Aláírás,
* Személyes dokumentumok fénymásolata
* Nyilatkozat más munkavállalónál/megbízónál fennálló munkaviszonyról/megbízási jogviszonyról
* Fizetés és bérszámfejtési adatok,
* Teljesítmény és előmenetelre való alkalmasság
* Munkahelyi pozíció / előre lépések
* Munka/megbízási szerződéssel kapcsolatos adatok és információk

*Az adatkezelés célja*: a munkaviszony/megbízási jogviszony létesítése, teljesítése vagy megszüntetése, egyéb hivatalos vagy hatósági, a munkáltatót jogszabály alapján kötelező vagy felhatalmazó adatkezelés.

*Az adatkezelés időtartama*: a mindenkor hatályos adatkezelési jogszabályoknak és a munkajogviszony/megbízási jogviszony irányadó tartalmának alárendelt módon és az azokban előírtaknak megfelelően határozandó meg.

*Az adattárolás határideje*: az adatkezelés céljának megvalósulásáig, munkaviszonyból/megbízási jogviszonyból fakadó jogosultságokkal kapcsolatosan az irányadó jogszabályokban meghatározott határidőben.

**4. Adatokat megismerő személyek köre, adatfeldolgozás**

* Az adatokat a szervezet törvényes képviselői, munkaköri felhatalmazással rendelkező belső munkatársai jogosultak megismerni, azokat közzé nem tehetik, harmadik személy(ek) részére a jelen Adatkezelési Tájékoztatóan meghatározottakon túl nem adhatják és adják át.

**5. Az érintettet megillető jogok**

* Tájékoztatás és a személyes adatokhoz való hozzáférés: Az Érintettnek joga van arra, hogy a szervezet által tárolt személyes adatait és a kezelésükkel kapcsolatos információkat megismerhesse, bármikor kikérje, ellenőrizze, hogy a szervezet milyen adatot tart nyilván róla, továbbá és jogosult arra, hogy a személyes adatokhoz hozzáférést kapjon.
* Az Érintett az adatokhoz való hozzáférésre irányuló kérelmét írásban köteles eljuttatni a szervezet részére és az igényelt adatokat írásban (elektronikusan vagy postai úton küldött levélben) adja meg a szervezet, szóbeli tájékoztatást ezzel összefüggésben nem ad.
* Hozzáférési jog gyakorlása esetén a tájékoztatás a következő adatokra terjed ki:
  + Adatkezelési Tájékoztató - kezelt adatok körének meghatározása, - adatkezelés célja, ideje, jogalapja a kezelt adatok körének tekintetében, - adattovábbítás: kinek a részére kerültek továbbításra az adatok, vagy kerülnek továbbításra a későbbiekben, - adatforrás megjelölése.
* A szervezet személyes adatok papíralapú vagy elektronikus másolatát első alkalommal ingyenesen biztosítja az érintett részére. Az érintett által kért további másolatokért a szervezet az adminisztratív költségeket tartalmazó díjat számíthat fel. Ha az érintett elektronikus úton kéri a másolat kiadást úgy, az információkat emailben, széles körben használt elektronikus formátumban bocsátja a szervezet az érintett rendelkezésre. Az érintett a tájékoztatást követően, amennyiben az adatkezeléssel, a kezelt adatok helyességével nem ért egyet, úgy kérelmezheti a rá vonatkozó személyes adatok helyesbítését, kiegészítését, törlését, kezelésének korlátozását, tiltakozhat az ilyen személyes adatok kezelése ellen.

**6. Kezelt személyes adatok helyesbítéséhez, kiegészítéséhez való jog**

* Az érintett kérelmére a szervezet indokolatlan késedelem nélkül helyesbíti az érintett által, írásban megjelölt pontatlan személyes adatokat, illetve a hiányos adatok kiegészítését elvégzi az érintett által megjelölt tartalommal.
* A szervezet minden olyan címzettet tájékoztat a helyesbítésről, kiegészítésről, akivel a személyes adatot közölte, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet e címzettek adatairól tájékoztatja, ha ezt írásban kérelmezi.

**7. Adatkezelés korlátozáshoz való jog**

Az érintett jogosult arra, hogy írásbeli kérelme esetén a szervezet korlátozza az adatkezelést,

1. ha a - az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy a szervezet ellenőrizze a személyes adatok pontosságát,
2. ha az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását,
3. ha a szervezetnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez,
4. ha az érintett tiltakozik az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy a szervezet törvényes indokai elsőbbséget élveznek-e az érintett jogos indokaival szemben.
5. A szervezet az érintettet, akinek kérelmére korlátozta az adatkezelést, az adatkezelés korlátozásának feloldásáról előzetesen tájékoztatja.

**8. Törléshez (elfeledtetéshez) való jog**

*Az érintett kérésére a szervezet indokolatlan késedelem nélkül törli az érintettre vonatkozó személyes adatokat, ha a meghatározott törvényes alapú indokok valamelyike fennáll:*

1. a személyes adatokra már nincs szükség abból a célból, amelyből azokat a szervezet gyűjtötte vagy más módon kezelte;
2. az érintett visszavonja az adatkezelés alapját képező hozzájárulását, és az adatkezelésnek nincs más jogalapja;
3. az érintett saját helyzetével kapcsolatos okokból tiltakozik az adatkezelés ellen, és nincs jogszerű ok az adatkezelésre,
4. a személyes adatokat a szervezet jogellenesen kezeli;

*Az érintettet a törléshez, elfeledtetéshez való jogával nem élhet, ha az adatkezelés szükséges:*

1. a véleménynyilvánítás szabadságához és a tájékozódáshoz való jog gyakorlása céljából;
2. népegészségügy területét érintő közérdek alapján;
3. a közérdekű archiválás céljából, tudományos és történelmi kutatási célból vagy statisztikai célból,
4. amennyiben a törléshez való jog gyakorlása lehetetlenné tenné vagy komolyan veszélyeztetné ezt az adatkezelést; vagy
5. jogi igények előterjesztéséhez, érvényesítéséhez, illetve védelméhez.

**9.** **Adathordozhatósághoz való jog**

* Az adathordozhatóság azt teszi lehetővé, hogy az érintett megszerezhesse és a továbbiakban felhasználhassa a szervezet rendszerében megtalálható általa átadott „saját” adatait, saját céljaira és különböző szolgáltatókon keresztül.
* Minden esetben az érintett által átadott adatokra korlátozódik a jogosultság, egyéb adatok hordozhatóságára lehetőség nincs. (pl. statisztika, tranzakciós adatok stb.)
* Az érintett a rá vonatkozó, a szervezet rendszerében megtalálható személyes adatokat: - tagolt, széles körben használt, géppel olvasható formátumban megkapja, - jogosult más adatkezelőhöz továbbítani, - kérheti az adatok közvetlen továbbítását a másik adatkezelőhöz – ha ez technikailag megvalósítható.
* A szervezet az adathordozhatóságra vonatkozó kérelmet kizárólag e-mailben vagy postai úton írt kérelem alapján teljesíti. A kérelem teljesítéséhez szükséges, hogy a szervezet meggyőződjön arról, hogy valóban az arra jogosult érintett kíván élni e jogával.
* Az érintett e jog keretében legfeljebb azon adatok hordozhatóságát igényelheti, melyet önkéntesen megadott a szervezet részére. A jog gyakorlása nem jár automatikusan az adatnak a szervezet rendszereiből való törlésével.

**10. Tiltakozás személyes adatok kezelése ellen**

* Az érintett a saját helyzetével kapcsolatos okokból bármikor tiltakozhat személyes adatainak kezelése ellen,
* Az érintett tiltakozni írásban (e-mailben vagy postai úton) tud.

**11. Kérelem teljesítésének határideje**

1. A szervezet indokolatlan késedelem nélkül, legfeljebb a bármely kérelem beérkezésétől számított egy hónapon belül tájékoztatja az érintettet, Adatkezelési Tájékoztató alapján történő intézkedésekről.
2. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható, de ez esetben a késedelem okainak megjelölésével a szervezet a kérelem kézhezvételétől számított egy hónapon belül tájékoztatja az érintettet.
3. Ha az érintett elektronikus úton nyújtotta be a kérelmet, a tájékoztatást a szervezet elektronikus úton adja meg, kivéve, ha azt az érintett másként kéri.

**12. Jogérvényesítési lehetőségek**

1. Az érintett jogait e-mailben vagy postai úton küldött kérelemben gyakorolhatja.
2. Telefonon keresztül bármely jog érvényesítésére nincs lehetőség.
3. Az érintett jogait érvényesíteni nem tudja, ha a szervezet bizonyítja, hogy nincs abban a helyzetben, hogy azonosítsa az érintettet. Ha az érintett kérelme egyértelműen megalapozatlan vagy túlzó (különösen az ismétlődő jellegre figyelemmel) a szervezet a kérelem teljesítéséért ésszerű mértékű díjat számíthat fel vagy megtagadhatja az intézkedést.
4. Ha a szervezetnek kétsége merül fel a kérelmet benyújtó természetes személy kilétével kapcsolatban, további, a kérelmező személyazonosságának megerősítéséhez szükséges információk nyújtását kérheti. Az érintett a Rendelet, valamint a Polgári Törvénykönyv (2013. évi V. törvény) alapján - Nemzeti Adatvédelmi és Információszabadság Hatósághoz (1125 Budapest, Szilágyi Erzsébet fasor 22/c.; www.naih.hu) fordulhat vagy - Bíróság előtt érvényesítheti jogait.

**13. Adatvédelmi incidensek kezelése**

* Az adatvédelmi incidens a biztonság olyan sérülése, amely a továbbított, tárolt vagy más módon kezelt személyes adatok véletlen vagy jogellenes megsemmisítését, elvesztését, megváltoztatását, jogosulatlan közlését vagy az azokhoz való jogosulatlan hozzáférést eredményezi.
* A szervezet az adatvédelmi incidenssel kapcsolatos intézkedéseket ellenőrzi, a felügyeleti hatóságot tájékoztatja, valamint az érintett tájékoztatása céljából nyilvántartást vezet, amely tartalmazza az incidenssel érintett személyes adatok körét, az érintettek körét és számát, az incidens időpontját, körülményeit, hatásait, az elhárítására megtett intézkedéseket.
* Ha a szervezet úgy ítéli meg, hogy egy adott incidens magas kockázattal jár az érintettek jogaira és szabadságaira nézve, indokolatlan késedelem nélkül, de legfeljebb 72 órán belül tájékoztatja az érintettet és a felügyeleti hatóságot az adatvédelmi incidensről.

**14. Adatbiztonság**

* A szervezet kötelezi magát, hogy gondoskodik az adatok biztonságáról, megteszi továbbá azokat a technikai intézkedéseket, amelyek biztosítják, hogy a felvett, tárolt, illetve kezelt adatok védettek legyenek, illetőleg mindent megtesz annak érdekében, hogy megakadályozza azok Adatkezelési Tájékoztató megsemmisülését, jogosulatlan felhasználását és jogosulatlan megváltoztatását.
* Kötelezi magát arra is, hogy minden olyan harmadik felet, akiknek az adatokat esetlegesen továbbítja vagy átadja, ugyancsak felhívja ez irányú kötelezettségeinek teljesítésére.

**15. Egyéb rendelkezések**

Adatkezelő fenntartja a jogot, hogy jelen Adatkezelési Tájékoztatót az Érintettek előzetes értesítése mellett egyoldalúan módosítsa.

Kelt: Martonvásáron, 2021. ……………..

……………………………….

Tóth Balázs Károly

ügyvezető

Záradék: A Martonvásár Városi Közszolgáltató Nonprofit Kft. munkavállalói adatkezelési szabályzatának elfogadásáról a Felügyelő Bizottság a 2021……………………-i ülésén döntött.

Munkáltató/megbízó neve: Martonvásár Városi Közszolgáltató Nonprofit Kft.

székhelye: 2462 Martonvásár, Szent László út 2.

**Adatkezelési hozzájárulási nyilatkozat**

a munkavállaló/megbízott személyes adatai megismeréséhez és kezeléséhez

Név:

Anyja neve:

Születési hely, idő:

Fent nevezett munkavállaló/megbízott ezennel hozzájárulásomat adom munkáltatóm/megbízom részére személyes adataim megismeréséhez és kezeléséhez a munkaviszonyommal/megbízási jogviszonyommal kapcsolatos adatfeldolgozási, nyilvántartási és adattovábbítási célból.

A munkaviszonnyal/megbízási jogviszonnyal szorosan összefüggő adatok továbbítása a NAV és a KSH felé jogszabályi kötelezettségen alapul.

Az adatkezelés időtartama szintén jogszabályi kötelezettségen alapul.

Az munkáltatói feladatok elvégzése (pl. bérelszámolás, statisztikai jelentés, nyilvántartás, stb.) érdekében az adatok továbbítása az alábbi adatkezelő részére történik.

Szervezet neve: **Martonvásár Városi Közszolgáltató Nonprofit Kft.**

Székhelye: 2462 Martonvásár, Szent László út 2.

Hozzájárulok, hogy munkáltatóm/megbízom az adataimat az alábbi célból is felhasználhatja:

Felhasználási cél: ………………………………… **□** hozzájárulok **□** nem járulok hozzá

Alulírott tudomásul veszem, hogy adataimat az adatkezelő szervezet(ek) alkalmazottai megismerhetik. Kijelentem, hogy az adatkezelés céljáról, a belső adatkezelési szabályokról, az adatkezeléssel kapcsolatos jogaimról részletes tájékoztatást kaptam, azokat megértettem és az adatkezelési hozzájárulásomat önként, az adatkezelési cél megvalósulása érdekében adtam. Hozzájárulok ahhoz, hogy munkáltatóm/megbízom részemre postai úton levelet és elektronikus úton e-mail küldjön.

Dátum: …………………………………………………

............................................

aláírás